Saɛd Daḥlab

Saɛd Daḥlab ilul ass n 18 yebrir 1918 di Qṣer Cellala . Yemmut ass n 16 dujember 2000. D argaz asertay azzayri, yennuɣ ɣef uzarug n tmurt n Dzayer di ṭṭrad n uslelli aɣelnaw n 1954-1962.

Tameddurt-is

Saɛd Daḥlab yeɣṛa di tesnawit Duveyrier di Blida (tasnawit Ibn Ṛucd tura) anda i yemlal akked waṭas n yimeɣnasen iɣelnaẓriyen, gar-asen : Ɛebban Ṛemḍan , Ɛli Bumenǧel , Lamin Debbaɣin , Mḥemmed Yazid akked Benyusef Benxedda .

Yella d ameɣnas deg ukabar Itri n Tefriqt Ugafa , Akabar n Wegdud Azzayri akked Amussu i Unalak n Tlelliyiin Timagdayin , yella daɣen d amaray n Miṣali Lḥaǧ .

Mi tenfa Fṛansa Miṣali Lḥaǧ ar tmurt n Kungu , netta gren-t ar lḥebs si 1945 armi d 1946 i d-yeffeɣ.

semman-t deg ugraw n ṣṣumam n ɣuct 1956 d amsalaḍ n Taseqqamut n Tenmiregt akked Usselkem akked Useqqamu Aɣelnaw n Tegrawla Tazzayrit akked Krim Belqasem , Ɛebban Ṛemḍan , Lɛerbi Ben Mhidi akked Benyusef Benxedda . D Netta akked Ɛebban Ṛemḍan i yellan deffir n usebded n weɣmis Lmuǧahid di 1956.

Di ɣuct 1957 deg temlilit n Useqqamu Aɣelnaw n Tegrawla Tazzayrit di tmurt n Maṣer yettwakkes seg Tseqqamut n Tenmiregt akked Usselkem .

Yuɣal d aneɣlaf n tɣawsiwin n wezɣer (beṛṛa) deg Unabaḍ Uɛḍil n Tegduda tazzayrit wis kraḍ, si 09 ɣuct 1961 armi 1962. Yekka deg wastugen n Ibyan akked udabu n Fransa. Attekki-yis deg wastugen-a yesɛa azal meqqṛen imi aẓar-is si sseḥra n Dzayer , acku Fṛansa tebɣa ad d-tefk azarug i lezzayer bla ṣṣeḥra.

Yemmut ass n 16 Dujember 2000, yemṭel di tjebbant n Sidi Yahya.Meḍlen ɣef yidis-is amdakel-is n tudert Benyusef Benxedda .

Semman fell-as taseddawit n Blida